Source: http://www.bihon.ro/primul-meci-dintr-o-serie-de-foc-pentru-oradeni/1774166
Timestamp: 2017-12-14 22:57:04+00:00

Document:
Primul meci dintr-o serie „de foc” pentru orădeni - BIHON
Primul meci dintr-o serie „de foc” pentru orădeni
la	1. februarie 2017 09:39
Campioana României la baschet masculin, CSM CSU Oradea dispută miercuri partida din deplasare cu BC SCM Timişoara, din etapa a 19-a a Ligii Naţionale. Meciul are loc cu începere de la ora 17:00, în direct la Digi Sport 4.
Partida de la Timişoara este prima dintr-o serie „de foc”, prin care echipa noastră va trece pe parcursul lunii februarie. „Leii roşii” au parte de nu mai puţin de nouă meciuri în această perioadă, fiind angrenaţi pe nu mai puţin de trei fronturi: Liga Naţională, Cupa României şi LEN Europe Cup. CSM CSU va susţine în februarie patru partide în Liga Naţională, cu BC SCM Timişoara şi Dinamo (ambele în deplasare), cu U BT Cluj-Napoca şi Phoenix Galaţi (ambele acasă). Orădenii mai au de disputat tot în această lună turneul Final 8 al Cupei României, în care sperăm să joace trei meciuri. Primul este cel din sferturile de finală, chiar cu adversarul nostru de miercuri, BC SCM Timişoara. În fine, echipa noastră va juca de asemenea două meciuri în FIBA Europe Cup, cu Muratbey Usak Sportif. CSM CSU este de altfel singura echipă românească rămasă în cursă în cupele europene.
BC SCM Timişoara este o adversară redutabilă, aflându-se în ascensiune de formă după instalarea pe banca tehnică a antrenorului Tudor Costescu. Timişorenii au câştigat ultimele două meciuri, cu Phoenix Galaţi (în deplasare) şi BC Mureş (acasă). CSM CSU Oradea a avut parte de câteva zile de pauză, după terminarea meciurilor din grupele Basketball Champions League, unde a avut evoluţii remarcabile. Echipa orădeană are trei victorii consecutive în ultimele etape din campionat şi doreşte să continue această serie pozitivă şi în partida de la Timişoara. „Leii roşii” ţintesc victoria, pentru a-şi consolida situaţia din clasament, în condiţiile luptei acerbe pentru situarea printre primele şase locuri la finele primei faze a sezonului regulat.
Meciul BC SCM Timişoara – CSM CSU Oradea va fi condus de brigada de arbitri formată din Mircea Şerban, Bukuresti László şi Şerban Raşoga, iar comisar FR Baschet a gost desemnat Doru Vinaşi.
Taguri: baschet, BC SCM Timisoara, CSM CSU Oradea

References: CSM 
 CSM 
 CSM 
 CSM 
 CSM 
 CSM